text: БЪЛГАРИН Е НОСИТЕЛ НА НАГРАДАТА ЗА НАЙ-ДОБЪР СЦЕНАРИЙ И НАЙ-ДОБРА РЕЖИСУРА ЗА КЪСОМЕТРАЖЕН ФИЛМ В МАРБЕЯ - Улицата
  БЪЛГАРИН Е НОСИТЕЛ НА НАГРАДАТА ЗА НАЙ-ДОБЪР СЦЕНАРИЙ И НАЙ-ДОБРА РЕЖИСУРА ЗА КЪСОМЕТРАЖЕН ФИЛМ В МАРБЕЯ
  Христо Порязов беше отличен за филма "Това е твоето бебе"
  На тържествена гала церемония на фестивала в Марбея, България бе отличена за филма "Това е твоето бебе" на режисьора Христо Порязов. Режисьорът получи и стипендия за обучение по кино в един от най-престижните университети в Испания "Сан Мигел", осигурена от фондацията за култура и образование "Acción social Fundación Mundo ciudad", която беше главният организатор на събитието "Премиос Латино". Миналата година филмът на Порязов взе и наградата за "Най-добър сценарий на късометражен филм" в Косово на юбилейния фестивал "Богинята на трона".
  По време на церемонията по връчването на наградите, Христо Порязов благодари за вниманието към България и напомни, че се е вдъхновил да направи "Това е твоето бебе" от истинска история, свързана с каузата за донорството и трансплантациите. Той благодари на всички, направи възможен този успех за България и поздрави Испания за това, че е на първо място по донорство и извършени трансплантации – пример за всички останали страни в ЕС. В този момент публиката изригна в аплодисменти. Събитието приключи след три часов спектакъл и с обща снимка със всички наградени.
  Скоро българските зрители ще могат да гледат "Това е твоето бебе" по БНТ по време на европейската донорската седмица в средата на октомври. В главните роли българската публика ще види: Ана Килиан (Барселона) в ролята на майката, дарила сърцето на сина си, Елиани Ередия (Доминиканска република) и 5 годишната Хулия Санчес от Мадрид в ролята на чернокожото дете, получило сърце от бяло момченце.
  "Това е твоето бебе" бе заснет и осъществен в Мадрид преди година и половина с изцяло чуждестранен екип от испанци, колумбийци и българи. Филмът изненада и получи и висока оценка от "бащата" на донорската система в Испания, създадена през 1989 г. – светилото в медицината д-р Марти Маниялих, председател на Института по донорство и трансплантация в Испания, в специална прожекция в Медицинския факултет на университета в Барселона пред абсолвенти по медицина и в присъствието на водещи трансплантолози от Америка, Испания, Хонг Конг и други водещи държави. Проф. Франсис Делмонико – експерт по органна трансплантация и съветник към СЗО също гледа филма и лично поздрави режисьора.
  В момента Порязов усилено подготвя снимките на новия си филм с работно заглавие "Защо аз?", посветен на загиналите невинни хора по пътищата.
  ДЕН НА БАЩАТА – НАЙ-ГОЛЕМИЯТ ДЕТСКИ ПРАЗНИК В НАЦИОНАЛНИЯ ВОЕННОИСТОРИЧЕСКИ МУЗЕЙ (3)
  Във Венеция се открива 75-тото издание на най-стария кинофестивал в света, който ще продължи до 8 септември. (3)